На основу члана 37 Статута града Ниша ("Службени лист града Ниша", број 88/08 , 143/16 и 18/2019),

 Скупштина Града Ниша на седници одржаној \_\_\_\_\_\_\_\_\_\_\_ 2020. године донела је

**Р Е Ш Е Њ Е**

 I **УСВАЈА СЕ** Извештај о раду установе са финансијским извештајем за 2019. годину Дечијег културног центра Ниш, број 307/1-03 од 02.03.2020. године, који је Одлуком број 306 - 04 и 307-03 oд 02.03.2020. године, усвојио Управни одбор Установе.

 II Решење доставити Дечијем културном центру Ниш, Градској управи града Ниша - Секретаријату за културу и информисање и Секретаријату за финансије.

Број:

У Нишу,

**СКУПШТИНА ГРАДА НИША**

 **Председник**

 **Бобан Џунић**

***О б р а з л о ж е њ е***

Статутом Града Ниша је у члану 37. став 1. тачка 24. предвиђено да Скупштина Града Ниша разматра и усваја годишње извештаје о раду установа и других јавних служби чији је оснивач.

Управни одбор Установе, Дечијег културног центра Ниш, на седници одржаној 02.03.2020, године, Одлуком број 306-04 и 307-03 усвојио је Извештај о раду установе са финансијским извештајем за 2019. годину Дечијег културног центра Ниш и доставио га Секретаријату за културу и информисање на даље поступање.

 У 2019. години Дечији културни центар Ниш, своје програмске активности остваривао је кроз различите облике окупљања деце и омладине, као и организовањем манифестација, концерата, трибина и саветовања.

 Дечији културни центар Ниш је установа отвореног типа, намењена деци и младима. Основана је са циљем да осмишљава њихово слободно време кроз културно-уметничке, васпитно-образовне и спортско-рекреативне активности. Окупља децу и младе и кроз радионице, трибине, концерте, такмичења, изложбе, саветовања и секције. Подстиче њихову машту, креативност и стваралачки дух. На тај начин подстиче се формирање друштвено-одговорних чланова заједнице.

 У 2019.години одржано је 55 манифестација у трајању од једног дана до неколико недеља. Манифестације су биле равномерно распоређене током целе године, а Дечији културни центар је био партнер и већем броју школа, установа и институција.

 По 45 пут организована је „Мајска песма“, најстарији фестивал дечије песме у земљи. Фестивал је одржан у сали Дома војске 24. маја, изведено је 15 песама са 18 извођача. Извођаче је пратио хор О.Ш. „Ратко Вукићевић“, а наступе се употпунили плесачи плесног студија „Елена Пилипенко“.

 Свакодневни рад са децом одвијао се у 8 секција и радионица: Дечије позориште и литерални клуб, креативне радионице, ликовни атеље, школа страних језика, музичке радионице (школа гитаре, клавира, хармонике, синтисајзера, виолине, соло певања и малог хора ), ритмичко-спортска радионица, школица спорта и школа шаха.

У минулој години Дечији културни центар остварио је своје програмске задатке: доступност програма већем броју гледалаца, едукација деце, сарадња са другим установама, као и медијска промоција рада и програма установе.

Имајући у виду да је Извештај о раду и пословању Дечијег културног центра за 2019. годину саћињен у складу са законом и прописима Града, као и циљевима садржаним у оснивачком акту, Секретаријат за културу и информисање предлаже доношење Решења као у диспозитиву.

СЕКРЕТАР

 Александра Радосављевић